Coulis Rote Erde, aus Rote Bete & Ingwer, DAREGAL, TK, 240 g | Coulis Rote Erde, aus Rote Bete & Ingwer, DAREGAL, TK, 240 g | Chutneys, Pestos, Saucen | Saucen, Pestos, Senf | Gourmantis. Die Delikatessenjäger
Energie 442kJ / 106kcal Sy musiekvideo ’n groot eer’ | Netwerk24
Sy musiekvideo ’n groot eer’
Deur Noluvu Ludidi 31 Julie 2020 08:58
HERMANUS – Die trotse Suid-Afrikaner Werner Loots het van kleins af ’n liefde vir musiek gehad.
Sy musiekpad het in die laerskool begin waar hy in die koor gesing het. Werner vertel sy passie vir musiek het so gegroei dat hy verder op hoërskool en universiteit gesing het.
“Ek het ook in ’n stadium aan die X Factor UKdeelgeneem. My hele lewe lank het ek ’n passie vir musiek en sang gehad en dit is vir my wonderlik om dit nou te kan uitleef.”
Werner het onlangs sy nuwe lied “Suid-Afrika” bekend gestel en vertel die inspirasie vir die lied het hom getref nadat hy en sy gesin vyf jaar in Londen gewoon het.
“Ek het bloot my land gemis. Dit was vir my ook ’n vorm van terapie om te begin skryf oor hoe ek my land mis. Die liedjie gaan oor hoe wonderlik ons land is en wat op elke Suid-Afrikaner se hart is oor hul liefde vir die land.”
Die musiekvideo vir die lied is tydens die inperking in Mei gemaak. Volgens Werner moes hy skeppend begin dink aan hoe hy beeldmateriaal gaan kry wat alles uitbeeld wat hy sing.
“Dit het alles vinnig bymekaargekom met die hulp van mense wat my gehelp het om die beeldmateriaal te skep.”
Die musiekvideo “Suid-Afrika” het die eerste keer op kykNET verskyn, wat ’n groot eer vir Werner is.
“Om my video op kykNET te hê, beteken vir my baie, want dit is blootstelling aan baie Suid-Afrikaners wat aanklank by hierdie liedjie sal vind. Dit is ’n deurbraak vir my en ek glo dit sal nog baie deure vir my oopmaak.”
Werner sê hy het groot drome en planne vir sy sangloopbaan.
“Ek wil definitief aanhou om musiek te maak, liedjies te skryf en op te tree. Ek wil aanhou om my musiekpassie uit te leef en dit te gebruik as ’n middel om ander te inspireer en hoop te bring.”